
ESTONTECO 


Kiam, kie, kio okazos?, de Elias Hernández Capdevíla 


Foto: Liza Minelli, de Richard Avedon 



SALUTON! 

de Eduardo Alonso 


Karaj geamikoj: 

En d tiu numero vi povas trovi la trian parton de la kurso pri La Fotografío, 
en kiu ni parolas pri la objektivoj kaj iliaj akcesoraĵoj. Kiel Fotisto de la 
monato ni prezentas Richard Avedon. 

Sekvas nia kutima sekcio Angulo de la esperantista sak-ludanto kaj la 

sesa parto de Kvaranteno. Poste Elias daüre prezentas sian Esperantistan 
bibliotekon, kaj sekve ni havas parton de la resumo de Yves Bachimont pri 

Ĝ1 - libera mono. 


Kaj ĉi-monate ni inaüguras novan sekcion nomatan Kial mi estas 
esperantisto? en kiu ni esperas, ke vi kunlaboros rakontante al ni kiel, kiam 
kaj kial vi esperantistiĝis. 

Poste ni havas la duan artikolon de Dennis pri Duolingo, en kiu li parolas pri 
la diversaj specoj de ekzercoj, kiujn ni povas trovi en tiu programo. 

Fine en La Estonteco ni parolas pri niaj aktivaĵoj PER, PRI, POR kaj PRO 
Esperanto dum la restaĵo de la jaro 2020. 

Afablajn salutojn 


Eduardo Alonso 

LA FOTOGRAFIO - 3 

de Eduardo Alonso 


4. La objektivoj 

Se Via fotilo estas spegula fotilo, au sen-spegula, vi povas iigi diversajn 
objektivojn al ĝi. 


La ĉefaj du kvalitoj de objektivoj estas fokusa longo kaj heleco. Fokusa 
longo estas la distanco Ínter ia ekstera objektiva ienso kaj la fokusa ebeno 
(filmo aü sensilo). La heleco de objektivo rilatas al la kvanto de lumo, kiun ĝi 
enlasas, tio estas, kiom multe la 
diafragmo kapablas maifermi. 


La objektivoj povas esti de diversaj 
fokusaj iongoj: 

Grandangula: De 18 ĝis 35 mm Kun 
anguio de vidado supera ai tiu de ia 
boma okulo (pli ol 60°). Objektoj 
aperas pli maiproksimaj aü pli 
malgrandaj, kaj estas muite da 
kampa profundo. lii estas tre heiaj kaj 
kaüzas distordojn en la perspektivo. 
Ili estas kutime uzataj en internoj kaj 
en pejzaĝoj. 

Nórmala: De 40 ĝis 55 mm La 
ángulo de vidado estas simila al tiu de 
ia okuio (45°). Objektoj aperas 
nórmala grandeco. 

Teleobjektivo: De 70 mm antauen. 
lli havas pli malaltan anguion de 
vidado oi ia okuio. (maipii oi 28°). 
Objektoj aperas pli proksime aü 

pligrandigitaj kaj estas malmulte da kampa profundo. Ili estas malhelaj kaj 
ekzistas risko de movitaj fotoj. Ili estas kutime uzataj por detaloj de 
malproksimaj objektoj. 

Specialaj objektivoj: 

La zomlenso estas lenso kies fokusa distanco estas ŝanĝebla, do ĝi povas 
anstataŭigi plurajn lensojn, tiel pli komforte uzi. Ĝia plej granda malavantaĝo 
estas, ke ĝi havas malpli da heleco ol fiksaj fokusaj lensoj. Ili estas kutime 
korpigitaj per kompaktaj fotiloj. 

La fiŝokulo estas lenso kun vida ángulo pli granda ol 150°. La distordo estas 
tre granda kaj la foto akirita kutime estas cirkia. 

La makro-objektivo estas uzata por tre malgrandaj objektoj, ĉar ĝi 
permesas fokusadon je tre mallongaj distancoj. Ĝi havas malmulte da kampa 
profundo. 



ND2 49mm 




Alia pli malmultekosta maniero fari ĉi tion estas kun akcesoraĵoj nomataj 

etendaĵaj tuboj kaj proksimumaj lensoj, kvankam la profundo de kampo 
estas multe pli malgranda ol kun makro-objektivo. 

Aliaj akcesoraĵoj: 

Konvertilo, obligilo aŭ duobligilo permesas obligi la fokusan longon de 
objektivoj, kutime laŭ faktoroj de 1,5, 2 aŭ 3, kvankam ĝi reduktas la 
helecon. 

La plej uzataj filtriloj nuntempe estas: 

• La Cirkla Polarizilo (CPL) uzita por forigi metalajn kaj akvajn reflektojn. 
Ĝi ankaŭ plibonigas nubajn aŭ nebulajn ĉielojn. 

• La Neutra Denseco (ND), kiu reduktas la lumon al duono, kvarono aŭ 
okono. Tre utila por pafi je malrapidaj rapidoj en situacioj de alta lumo kiel 
akvofaloj aŭ fontanoj. 

Alia akcesoraĵo uzita kun objektivoj, precipe grandangulaj objektivoj, estas la 
sunombrelo de la objektivo, kiu malebligas eniri parazitan lumon kiam pafas 
al loko proksime al lumfonto. 

Eduardo Alonso 
(daŭros) 

FOTISTO DE LA MONATO - 3 

Richard Avedon , de Eduardo Alonso 

Richard Avedon (1923 - 
2004) usonano, estis unu 
el la plej gravaj fotistoj de 
la 20a jarcento. Li 
komencis sian kaheron 
kiel fotisto, laborante por 
la komerca ŝiparo en 
1942, preñante identigajn 
fotojn de ŝipanoj, ĉirkaŭ 
mil portretoj. 

Li laboris por revuoj kiel 
Harper's Bazaar, Vogue 
USA, Life kaj The New 
Yorker, fotante iujn el la 
plej gravaj momentoj kaj 
roluloj de la jarcento. 

En Parizo li evoluigis 
novan, elegantan kaj 
klasikan stilon; sed kun movado kaj ŝiko neniam antaüe viditaj, kombinante 
stratan fotadon kun moda fotado. Fotografío kiu komunikis kaj kortusis 
kvankam esti por komerca intereso. 

Aldone al siaj modaj momentfotoj, li fotis la Movadon de Civitanaj Rajtoj en la 
suda Usono (1963). 

En la malfruaj 1960-aj jaroj kaj fruaj 1970-aj jaroj, Avedon faris raportojn pri 
militestroj kaj viktimoj en la Vjetnama milito kaj kontraümilitaj manifestacioj 
en Usono por la ĵurnalo New York Times. 

Liaj portretoj de famuloj kaj nekonatoj pozantaj kontraü blanka fono, sukcesis 
kapti neatenditajn trajtojn de vizaĝoj de gravuloj de la grandeco de Truman 



Valencia Luno — Tria epoko — numero 10 — Oktobro 2020 


Paĝo 8 




Capote, Henry Miller, Humphrey Bogart, Andy Warhol, George Bush aü Marilyn 
Monroe, Ínter multaj aliaj, kun ŝajna simpleco kaj forta psikologia karaktero, 

Per tre simpla sed efika tekniko li sukcesis, en multaj kazoj, ke la portretita 
perdis streĉon, la emocian malvenkon de la kontraüo fotitan, per longaj kaj 
lacigaj sesioj ĝis kvar horoj. Tiel nuda kaj sendefenda, la portretita persono 
povis montri sian plej sinceran personecon. Kaj estas, ke ĉirkaŭ kvar horoj 
pároli povus igi multajn homojn malaltigi la gardadon. 


Antau la fino de la 
projekto, Avedon 

travojaĝis entute 189 
urbojn en 17 ŝtatoj; li fotis 
752 homojn uzante ĉirkaŭ 
17.000 filmajn platojn. El 
ĉi tiu kolekto, li elektis 123 
portretojn, kiuj konsistigus 
la serion In the american 
West 1979 - 1984. 



En 1979 li komencis unu el siaj plej gravaj laboroj. Komisiita de la Amon 
Cárter Museum en Fort Worth, Teksaso, Avedon pasigis kvin jarojn 
travojaĝante la okcidentan Usonon dokumentante anonimajn homojn. En ĉi 
tiu verko, titolita En la usona okcidento, li prezentas nin al kamparanoj, 
ministoj, senhejmuloj, prostituitinoj, dommastrinoj, kaptitoj, rodeovakeroj aü 
malgrandaj oficejaj laboristoj, ktp. en grandformataj fotoj faritaj dum 
taglumo, ekstere kaj kiel ĉiam, sur blanka fono. Estas nenio en ili pri la usona 
revo aü pri la promesita lando. Ili estas portretoj de individuoj, kiujn la fotilo 
de Avedon observis kaj arte levis per sobra komponaĵo, tiel atingante 
konsiderindan ^ 

esprimpovon. 


En 1990 li dokumentis la 
falon de la Berlina muro. 

Kaj en 1991 li ricevis la 
internacian premion de la 

fondaĵo Hasselblad. Anonco pri engaĝiĝo de John F. Kennedy kaj Jackie, de Richard 

Avedon 

Kronn la granda formato 
uzita por liaj modaj fotoj 
aŭ portretoj, li disvolvis 
verkon paralele, uzante la 
universalan paŝon, kiu 
reflektas liajn plej 
personajn spertojn, kiel 
vojaĝoj aŭ familiaj 
memoroj. 

lo tre profunda subas la 
tutan verkon de Avedon, 
ĝi estas sincera zorgo, 
sed kelkfoje elegante 
obsedanta. Tempo, 

maijuneco kaj ĝiaj 
streĉiĝoj montriĝas la 
fundamenta motivo en la 
verko de Avedon. Ni vidas 



Barack Obama, de Richard Avedon 


en lia arto, kiel li parolas 
rekte al ni pri la 
tempopaso kaj ĝia influo 
al la homo, kaj 
kompreneble pri la vojo al morto. Estas tiuj maikontestualigitaj portretoj, kiuj 
aperas antaü la fotilo sen ŝminko, lacigitaj aü malĝojaj, same kiel ili estis en 
tiu tempo, kiuj klare indikas ĉi tiun zorgon. La fino de lia libro Portretoj 
(1976), ekzemple, kulminas terure sed majstre per serio de sep fotoj de lia 
patro iom post iom maljuniĝanta ĝis li ŝajnas esti kunfandita en la lumon 
ĉirkaŭ li. 


En 2004 Avedon realigis projekton komisiitan de la revuo The New Yorker, kiu 
estis titolita "Pri demokratio", kaj ĝi temigis la elektan procezon de 2004 en 
Usono; Temis pri portretoj de kandidatoj, delegitoj de landaj kongresoj, Ínter 
aliaj implikitaj en la temo. 

Eduardo Alonso 

ANGULO DE LA ESPERANTISTA 

ŜAK-LU DANTO 

de Elias Hernández Capdevila 

Kaj jen la ĉiu-monata artikolo pri kvar facilaj ŝak-matoj, atingitaj per nur unu 
movo de blanka peco. Tiu ŝak-mato povus esti atingita per iu ajn peco, do, 
per damo, turo, kuriero, ĉevalo aŭ peono. Kompreneble, mi montras 
ankaü la solvon ĉe ĉiu ŝak-mato. Bonvolu provi ne rigardi la solvon ĝis post 
paro da minutetoj. 

Por faciligi al vi tiun taskon, mi ripetas necesan klarigon, pri ia ĉefaj 
menciindaj ideoj pri tiu mirinda sporto-scienco: 

La sak-tabulo aspektas tiel, kun pecoj (maldekstre) kaj sen ili: 

Jen la diversaj pecoj. La pecoj moviĝas kaj samtempe ekkaptas tiel: 

• regó: po unu ĉelo ĉiu-foje, en libervola direkto (vertikale, horizontale 
au diagonale). 

• turo: laulonge de vicoj kaj kolumnoj (ĉe ŝak-lukto ĉiu kolono nomiĝas 
kolumno). Komence estas du turoj sur la ŝak-tabulo por ĉiu ludanto. 

• kuriero: laŭlonge de la diagonaloj. Komence estas du kurieroj sur la 
ŝak-tabulo por ĉiu ludanto. Angle BISHOP, france FOU kaj hispane 
ALFIL, ĝi veturas tra la tabulo kvazaŭ dancante. 

• damo: laŭlonge de vicoj, kolumnoj kaj diagonaloj. Oni povas diri ke 
tiu peco kapablas agi kiel turo kaj kiel kuriero, samtempe. Sed atentu: 
ia damo ne povas agi kiei la ĉevalo do, ne forgesu ĉi-tiun ne-kapablon. 

• ĉevalo: per saitoj iaŭ ia litero L (du 
ĉeioj rekten kaj unu fianken, aŭ unu 
ĉeio rekten kaj du fianken). Ĝi povas 
transaiti kaj siajn proprajn pecojn kaj 
ia pecojn de la aiia iudanto. Ĝi estas 
ebie la piej ŝatata peco kiu staras sur 
ia tabuio, ĉar oni povas duobio-ataki 
aiiajn kontraŭajn pecojn pii facile ol 
per kuriero, turo, damo, peono aŭ eĉ 
ia reĝo. Komence estas du ĉevaloj 
sur ia ŝak-tabulo por ĉiu ludanto. 

Angie KNIGHT, france CAVALIER kaj hispane CABALLO, ĝi estas unu ei 
ia piej malpezaj pecoj. 

• peono: je unu ĉelo antaŭen, neniam malantaŭen, se tiu ĉi ĉelo estas 
vaka aŭ malpiena (se la peono estas ankoraŭ en la baza pozicio, ĝi 
povas transmoviĝi je du ĉeloj antaŭen, se ambaŭ ĉeloj estas vakaj aŭ 
malplenaj). Plie ĝi povas preni aü ekkapti pecon de la alia ludanto, kiu 
estas sur diagonaie najbara ĉeio staranta antaü la peono. Komence 
estas ok peonoj sur la ŝak-tabulo por du ludanto. 

La ŜAK-LUDO estas rigardata kaj konsiderata de la UNESKO kiel SCIENCO kaj 
SPORTO, samtempe, kaj tiu Institucio rekomendas vigíe ties uzadon kaj 
diskonigon per mez-lernejoj en la tuta mondo. 

Kaj jen niaj kvar ĉi-monataj ŝak-matoj (rememoro: oni povas atingi ĉiun 
ŝakmaton per nur unu movo de blanka peco). 

Kvankam ebie vi ne konvinkiĝos, ludi ŝak-iudon, aŭ almenaŭ provi solvi 
malgrandajn problemetojn, kiel tiujn kiujn mi montras ai vi, estas 
eksterordinara ekzerco por via menso kaj por via kapabio koncentriĝi: 

Valencia Luno — Tria epoko — numero 10 — Oktobro 2020 Paĝo 12 












Havu kuraĝon, kaj provu solvi la kvar problemetojn! 



a b c d e f g h 



a b c d e f g h 


SOLVO: irigu la malpezan blankan 
damon ĝis hS. La kolerema nigra 
reĝo ne povas forfuĝi ĉar ne estas 
alia libera ĉelo. Tiu ŝakmato 
nomiĝas ŜAK-MATO DE LA ŜTUPARO 


SOLVO: movu la malpezan blankan 
damon de c6 ĝis c8. Nun la 
maikontenta nigra reĝo havas 
nenian fuĝeblan ĉelon tra kiu ĝi 
povus forpuŝi la atakon de la ridema 
damo 

SOLVO: ĉi-tie, la kompatinda nigra 
reĝo havas nenian alian ĉelon ai kiu 
transiri, krom ai f7 aŭ f5. Do, oni 
nur bezonas aiian blankan pecon kiu 
povus ataki tiun maifeiiĉan reĝon, 
kaj oni trovas... ia saman biankan 
gajan damon, kiu transirante ĝis h7 
ŝak-matos ia malgajan nigran 
monarĥon. Dio savu ia reĝon!! 


8 
7 
6 
5 
4 
3 
2 
1 

a b c d e f g h 



SOLVO: movu ia blankan turón ĝis 
g7. La malfeliĉa nigra reĝo ne povas 
ekkapti tiun turón, nek forkuri ĝis 
sekura loko, nek meti alian propran 
pecon Ínter ii kaj ia turo, nur morti 
pro atako de tiu feiiĉega blanka 
turo... 

Eiias Hernández Capdeviia 

KVARANTENO - 6 

de Dennis Keefe 


Kvaranteno, Tago 36 


Miguel de Cervantes 

^ ^ f ‘ 



Studis la Epokon de Oro, tio estas, proksimume, 
la 16a kaj laŝ 17a jarcentoj en Hispanio. Kial? 
Ĉar mi volas lerni pli pri la jaroj en kiuj verkiĝis 
Don Kiĥoto. Mia instruado de la Kiĥoto-Kurso ne 
estas tiel bona nun, sed kiam mi rekomencos la 
kurson post tri jaroj, ĝi estos pli bona. 

Mi pensas ankaŭ pri la invito de Duncan Charters 
al Esperanto-Plaĝo por instrui kurson pri Kiĥoto. 
Fakte mi jam párolis ph tio kun li antaŭ preskaŭ 2 
jaroj, kaj li ŝatis la ideon. Li scias dekoble pli ol 
mi pri tiu epoko de la hispana literaturo. 

En la babilrondo hodiaŭ, Elias montris kaj 
prikomentis 20 librojn pri ŝakludo. Fascinaj libroj. Mi, kio estis tre interesa 
koincido, párolis pri libro de Stefan Zweig, en kiu estas ŝakludo! La libro 
estas originale en la germana kaj nomiĝas SCHACHNOVELLE. Ĝi estas trafa 
por ni parte, ĉar ĝi priskribas negativajn efikojn de izoleco, kio rilatas nian 
nuntempan, longdaüran endomigadon. Ĉeestis ankaü Ĵaŭ, Pepe, Eduardo, kaj 
Fernando. 


Kvaranteno, Tago 38 


Mi bonŝance trovis, aüskultante diversajn sonbendojn de la ĉina lingvo, du 
ideojn eble aplikeblajn al la instruado de Esperanto. Tio surprizis min ĉar 

kiam mi estis en Ĉinio ankaŭ iom da jaroj preskaŭ ne ekzistis tre bonaj 
lernomaterialoj. 

Unu ideo de la ĉinaj lecionoj konsistas el mallongaj dialogoj. Mil el ili! Mil! 
Videblas, ke la aŭtoro de tiuj paroladetoj bone komprenas, ke lingvo estas 
multe pli ol gramatiko kaj vortstoko. La koherigilo de la ekzercoj estas kurso- 
enhavo kiu baziĝas sur funkcioj (la komunikativa celo de la frazo). 

Ekzemplo: 

A: Kioma horo estas? 

B: Ne zorgu, la buso malfruiĝas. 

(Gramatika respondo estus: Estas la deka kaj duono, ekzemple - sed 
kunparolanto B scias, ke la celo de la demando de A estas averti pri hsko 
mistrafi la buson, ne informiĝi pri tempo). 

La babilrondo komenciĝis kun legaĵo de Eduardo, iu mikro-rakonto, aü 
mikronovelo verkita de Liven Dek pri nukiea katastrofo. Poste mi prezentis la 
enhavon de la aktuala numero de nia revuo La Valencia Luno. Pepe priskribis 
sian akiradon de koronavirusaj maskoj ĉe apoteko en Cheste. Ankaü Fernando 
kaj Elias ĉeestis la rondon. 


Kvarenteno, Tago 39 


Uzis preskau la tutan matenon kaj posttagmezon por 
lerni pri Garcilaso de la Vega kaj pri la influo de italaj 
kaj klasikaj verkistoj en lia skribmaniero. 

Tiun temon mi elektis presenti dum la babilrondo kiun 
ses Esperantistoj ĉeestis: Eduardo, Fernando, Rosa, 
Pepe, Dennis kaj Elias. Siaflanke Elias prezentis la 
belgan aütoron George Simenon , kaj liajn librojn. 
Elias montris sian kolekton da 30 romanoj de 
Simenon. 



Paĝo 16 

Mi legis en altkvalita ĵurnalo hodiaŭ, ke la Oktobro-Festo de la germana urbo 
Munkeno estos nuligita, kaj krom tio, ke kelkaj sciencistoj pensas, ke la viruso 
revenos en vintro, kaj ke ĝi povas esti pli detrua (CDC, hodiaü, Washington 
Post). (g). 

Esperanto estas, laügramatike, tiu kiu esperas^ 


Kvaranteno, Tago 40 


Trovis multe da altkvalitaj kursoj kaj prelegoj pri Garcilaso de la Vega, kaj 
hispana poezio. Mi estas TRE kontenta. Tiuj kursoj estas LONGAJ kaj donas 
sancon al ni bone kompreni ideojn, profunde lerni. 

Estas belege vidi kiel ĉio kaj ĉiuj interrilatas. Memoj de Fejsbuko agas 
kontraüe. Mi ĝojas, ke mi forlasis tiun socian reton antaü pli ol du jaroj post 
nur 18-monata uzado. Mankas al mi nun, certe, kelkaj bonaj geamikoj de 
Fejsbuko, kaj eble mi reiros al FB, sed nur por tiuj kvar aü kvin homoj. Finita 
la obsedo pri ĉu abundo da homoj "amikiĝas" kun mi, aü ŝatas miajn 
komentojn. 



La babilrondo havis plurajn bonajn paroladojn hodiaü. Eduardo párolis pri la 
verkisto Isaac Asimov, kaj liaj scienco-fikciaj libroj. Fernando rakontis pri sia 

interesa vojaĝo al Peruo, 
kune kun Cuzco, Machu 
Pichu, Lago Titicaca, ktp. 
Pepe menciis sian legadon 
de Valencia Luno. Dennis 
klarigis la filmeto-faradon 
de Evildea en Jutubo. 
Rosa ankaü partoprenis. 

Komencis prepari Ĉapitron 
15 de Don Kiĥoto por 
vendredo. 

Kvaranteno, Tago 41 


Komencis mian tagon kiel kutime kun du tasoj da kafo kun lakto kaj io por 
manĝi, ĉi foje kun tri etaj magdalenoj, ĉar la tri panoj kiujn mi aĉetis antaŭ 10 
tagoj tute elĉerpiĝis. Dume mi legis pri Garcilaso de la Vega, rigardante de 
tempo al tempo la rompiĝantajn ondojn de la maro. 

Dum la tagmanĝo-horo mi iris al la supermerkato Consum kaj aĉetis tiom, ke 
malfacilis al mi revenigi la tuton hejme. Pezis. Manĝis simple: peco da paño, 
fromaĝo kaj vino, ĉar la ĵus aĉetita paño estis tre freŝa kaj ege bongusta, kaj 
ĉar mankis al mi tempo. Kutima tagmanĝo: grandega saiato kun ĉio kaj glaso 
da akvo. 

En la babilrondo, Rosa 
legis interesan artikoion 
verkitan de Marco Botelia 
pri ia mistera "kavernulo" 
de Cheste, kiu paroiis 
Esperanton. Elias starigis 
demandojn al ni pri 
diversaj aspektoj de la 
kvaranteno, kaj Dennis 
rakontis ŝercon, kiun lia 
frato sendis al li. Eduardo 
kaj Pepe ankau ĉeestis. 

Aŭskultis ege bonan prelegon pri ia libroj Amadís de Gauia, kaj aüdis parton 
de ia libro "Verwirrung der Gefueie", verkita germane de Stefan Zweig. Finis 
la tagon malgaje, spektante erojn de la 1961 procezon kontrau la hitlerana 
militkrimulo Adolph Eichmann, (parenteze, la unua, kompleta, publike filmita 
proceso en la historio -- 115 sesioj, la tuto nun alirebla sur la intereto). 

Hodiaü vendrede en la Kiĥoto-Kurso je la 5a, Ĉapitro 15. 

Ni ankaü priparolas partoprenon en la de Toño menciita projekto koncerne 
voĉlegatan (1-minutan) parton de Kiĥoto (vidu supre). 



Je la 4a, simplaj ekzercoj en la BENSON-BEK-KURSO. 

Kvaranteno, Tago 42 


Uzis la tutan matenon kaj posttagmezon por prepari la Kiĥoto-Kurson, 
ĉapitron 15. La BEK-BENSON Kurso estis jam delonge verkita. Aŭskultis 
ĉapitron 15 dufoje en la hispana. Relegis la tekston esperante. Poste skribis 
20 demandojn por helpi al mi disvolvi la lecionon. 

Multe da laboro, sed post tri jaroj kiam la kurso rekomenciĝos, la plejparto de 
la laboro estos jam farita. 

En la babilrondo venís ok Esperantistoj: Eduardo, Iván, Pepe, Fernando, Elias, 
Fernando Filo, Rosa, kaj Dennis. La kvalito de la zoom-sistemo bone funkciis 
la tutan tempon. 

Elias, kiel hierau, starigis demandojn al ni 
koncerne kronvirusajn temojn. Fernando, 
filo, prezentis al ni Peruon. Pepe párolis pri 
la Nadal-premiita verkisto Sebastiá Juan 
Arbó. Finfine Dennis párolis, satire, pri la 
kanzono "Veo Veo" de Teresa Rabal. 

Ni ankaü interparolis pri la legado de 
mallongaj partoj de la Esperanta versio de 
Don Kiĥoto por la projekto menciita de Toño 
supre. 

Vespere mi preskaü finís la libron de Stefan 
Zweig "Verwirrung der Gefuele" kaj rigardis 
francan dokumentaran filmon pri la kapto de 
la militkrimulo Adolfo Eichmann en Argentino 
en 1960. 

(daüros) 
Dennis Keefe 




SEBASTIA 

JUAN 

ARBO 

IERRES 

DE 

LEERE 



I BdĴcions62 i'laCaixa’ 

ESPERANTISTA BIBLIOTEKO 

de Elias Hernández Capdevila 

Mi daürigas mian ĉiu-monatan artikoleton en kiu mi paroles denove pri libroj 
verkitaj PER, POR, PRI aü PRO Esperanto, kaj, kompreneble, poseditaj de 
mi mem. Jes, jes, la temo de ĉi-tiu bultenero estas miaj Esperanto libroj, 
ĈU tradukitaj ĉu verkitaj originale per nia mirinda lingvo. Kaj mi ŝatus daŭrigi 
aludon al alia flanko de mia Esperanto librare, kiun mi gardas ĉe mi kiel plej 
ŝatinda trezorego. Fakte mi kolektas librojn -ĉu en papera versio, ĉu en pdf-a 
versio- ekde antaü multe da tempo, jam pli ol dek jaroj. Kaj mi povas konfesi 
ke ĉi-tiu tasko estas tre agrabla laboro, legante kaj relegante ilin ĉiu-jare. 

De ĉi-tie mi ankaü 
kuraĝigas aliajn gees- 
perantistojn montri siajn 
Esperanto librarojn, re- 
vuojn, bultenojn, ktp. Vi 
nur devus kontakti nian 
ĉef-redaktoron, Eduardo, 
kaj sendi al li malgrandan 
tekstaĵon pri via 
Esperanto librare, kune 
kun fotaĵo. Mi pensas ke mi certas kiam mi supozas ke vi, karaj gelegantoj, 
eble sen esceptoj, posedas ĉe vi kelkajn librojn en Esperanto, kiujn eble vi 
akiris antaü kelkaj jaroj, pri kiuj vi ne plu pensas kaj kompreneble ne estas 
legataj de vi dum multe da tempo. Tiu malgranda kolekto povus esti montrita 
al ni ĉiuj per ĉi tiu bultenero. Nur vi devas kontakti nian ĉef-redaktoron, kiel 
mi jam anoncis antaüe. Kuraĝon, kaj faru tion!. 

Kaj jen mia tria kolekto da libroj. Tiu kolekto temas pri verkoj pri Spiritismo. 
Mi komencis kolektante ilin kiam la brazila eidonejo LORENZ donacis al mi 
kelkajn el siaj almanakoj, kaj relativa malgrandan libron titolitan LA ĈIELO 
KAJ LA INFERO. De tiu momento, mi ricevas ĉiu-jare, tute senpage, la lastan 
verkon eidonitan de tiu eidonejo. Mi nun montras al vi erojn de tiu kolekto, 
ĉar mi jam atingis kolekti amason da ili ...: 

✓ LA ĈIELO KAJ LA INFERO: la unua verko pri tiu temo kiun mi posedis. 
Ĝi venís donacita rekte de la eidonejo, kaj poste ili sendis aliajn ... Ĝi 
montras spiritisman versión de la katolikaj infero kaj cie/o 

✓ LA SENDITOJ: g\ priskribas la du-tagan vivon de la spiritoj, post la 
morto, eĉ rakontante pri iliaj sentoj kaj deziroj ... 

✓ LA VIVO EN LA NEVIDATA MONDO: same ol l_A SENDITOJ, ĝi ankaŭ 
temas pri la vivo de la spiritoj (kiel la spiritisma doktrinuloj esprimas pri 
la mortintoj) en la post-morta vivo ... 

✓ EN OMBRO KAJ EN LUMO: belega verko, kiun, lau oni diras, la spirito 
de la franca verkisto Víctor Hugo verkis. Ĝi temas pri familia historio kaj 
problemoj ínter du familioj, unu franca kaj la alia germana ... 

✓ POST LA MORTO: verkita de León Denis, la unua kaj plej aktivema 
apostelo pri tiu doktrino, kreita de la franca filozofo kaj pensisto Alian 
Kardek dum la dua duono de la XIX^ jarcento 


Elias Hernández Capdevila 

G1 - LIBERA MONO 

de Yves Bachimont 



De la 11-a ĝis la 14-a de julio, okazis proksime de Tuluzo, en Montaigut-sur- 
Save, la unua somera universitato pri libera mono, kaj pli precize pri la libera 
valuto "ĝuno" (simbolo Ĝ1). Kadre de tiu evento, Iván García, nia trezoristo 
kaj membro de nia asocio Grupo Esperanto Valencia estis invitita kaj aliĝis. 
Tie renkontis aliajn 2 francajn esperantistojn kiuj organizis atelieron por 
montri la rilatojn Ínter la libera mono kaj Esperanto. Efektive, Esperanto estas 
egaleca lingvo, ĉar ĉiu homo devas la saman paŝon por lerni ĝin kaj komuniki 
kun aliulo, kaj ĝi ankaü estas libera lingvo, ĉar Zamenhof donacis ĝin al la 
homaro por esti libere uzata tra la mondo sen iu ajn aütoro-rajto. Mi 
kompreneble ankaü profitis la okazon de tiu ateliero por maikovrigi 
Esperanton al la aüskultantaro, montrante kelkajn el la 16 bazaj kaj 
senesceptaj reguloj, kaj parolante pri la facila vortfarado. 

Sed nun, vi certe demandas vin, kio do estas la libera valuto ĝuno, kaj kial ĝi 
estas libera kaj egaleca. Jen kelkaj klarigoj kaj unue iom da historio. 
Unuflanke, la ĝuno baziĝas sur la Teorio Relativa pri Mono (TRM = Théorie 
Relativo de la Monnaie), verkita en 2010 de Stéphane Laborde, franca 

Valencia Luno — Tria epoko — numero 10 — Oktobro 2020 Paĝo 22 








inĝeniero kaj matematikisto. Oni 
konstatas unue, ke la nunaj naciaj 
monoj estas ĉiuj ŝuldo-monoj tre 
malegalecaj: la bankoj kreas la 
monon "ex nihilo" (el nenio), kiam 
oni prunteprenas. Kiam oni 
repagas, la banko gardas la 
interezojn kaj nuligas la ceteron. 
Oni devas do pruntepreni pli por 
repagi la interezojn. Tio 
avantaĝas la bankon, kio kreas 
gravan malegalecon. Por ne plu 
dependí de la bankoj kaj liberiĝi 
de la suldo-monoj, la kreintoj de 
la libera mono decidís pri la jena 
baza regulo: la individuoj, membroj de la reto de fido, kreas senĉese kaj 
egalece Universalan Dividendon (UD). Ĉi tiu pliiĝas laŭtempe, tiel ke la 
estontaj generacioj ne malavantaĝiĝu rílate al la pasintaj. Oni do pli profitas 
interŝanĝante ol amasigante. Ĉi tiu UD nature okazigas monan egalecon: sen 
interŝanĝi, ĉiu individuo konverĝas al la averaĝo, estante sub aü super 
ĝi. Konkrete, post 2010 okazis regulaj renkontiĝoj ĉiun sesan monaton (RML: 
Renkontiĝoj pri Libera Mono) por pripensi, kiel efektive uzi tian liberan monon 
en la realo, per kiuj precizaj reguloj, kiaj iloj, ktp. Kaj finfine, la 8-an de marto 
2017 estis lanĉita la ĝuno G1 kiel cifereca kaj ĉifrita mono uzanta la sistemon 
de blokĉenoj. Ĝi funkcias totale sencentre, dank'al Interreto. Ĝi estas 
demokratie regata: ĉiuj povas propon! ŝanĝon de la protokolo, tiam ĉu 
interkonsento estiĝas, ĉu branĉo aperas kun ties propraj reguloj. Neniu ligo 
kun registaro aü alia malfidinda organizo. 

Nuntempe, oni nombras pli ol 2700 membroj kreantoj de la libera mono ĝuno, 
ĉefe en Francio, sed iom post iom ĝi disvolviĝas tra la mondo en Belgio, 
Hispanio, Svislando, Italio, ktp. Tial, por diskonigi tiun interesan projekton. 
Esperanto sajnas bona ¡lo, kaj oni komencis traduki en Esperanton plurajn 
programojn kaj retejojn, kiuj ebligas uzi tiun monon. La oficiala retejo por 
elŝuti la programon Cesium (utila por kontakti la membrojn kaj registri la 

spezojn) estas jena: https://cesiunn.app/eo/ . Ekzistas nnapo de la nnennbroj 
(tiuj kiuj konsentis aperi tie^: https://denno.cesiunn.app/#/app/wot/nnap (la 
lingvo Eo estas disponedla ĉe la parametroj ^. Por interŝanĝi varojn aŭ servojn, 
ekzistas retejo por meti anoncojn (simile al Walapop): 
https://www.achange.fr/#/app/home (ankaŭ disponedla en Eo , krom la 
kategorioj). Vidu ankaŭ ĝeneralan artikolon tie: https://komun.ora/eo/al- 
libera-mono . Flugfolio disponedlas tle. 

Por konkludi, kiel fariĝi membro de la reto de fido pri la libera mono ĝuno? Por 
tio, oni devas esti atestita de 5 aliaj personoj jam membroj, kiujn oni fizike 
renkontis, kaj promesi ne krei duoblajn kontojn. Efektive, ĉiu membro-konto 
kreas/ricevas la universalan dividendon ĉiutage, kaj oni rajtas posedi nur unu 
tian konton. Por renkonti homojn, regule okazas renkontiĝoj kaj diversaj 
bazaroj. 

Por tiuj, kiuj uzas la apon Telegram, notu ke ekzistas Eo-grupo, kiu rilatas al 
la libera mono ĝuno: https://t.me/libera mono. 

Ne hezitu kontakti min, se vi deziras pli da informoj. 


Parto de la resumo elĉerpita de: https://toulouse.occeo.net/eo/somera- 

universitato-pri-libera-mono/ 

KIAL MI ESTAS ESPERANTISTO? 

KIEL MI ESPERANTISTIĜIS? 

KIAL MI ALIĜIS AL LA GRUPO? 
de Elias Hernández Capdevila 

Laü üatsapa mesaĝo de nia prezidanto Raúl Salinas, al nia üatsapa grupeto, 
per kiu li proponis enkonduki novan sekcion ĉe nia revuo VALENCIA LUNO, mi 
volus kundividi kun vi ĉiuj la taügajn respondojn al la tri demandoj kiuj aperas 
supre. Jen mia kontribuo: 

La kialo pro tio ke mi aliĝis al nia Grupo Esperanto Valencia estas tre facile 
klarigebla: ĉar mi jam estis Esperantisto, kaj mi serĉis liberan vojon al mia 
deziro kundividi kun aliaj Esperantistoj mian amon al nia mirinda lingvo. 

Sed, kial mi estas Esperantisto?. Eble, mi plibone komencus respondi alian 
demandon, tre similan sed malsimilan samtempe, ĉar por mi ambaü 
demandoj miksiĝas: kiel mi esperantistiĝis, do, kiel mi ekkonis Esperanton?. 
Bone, tio okazis jam antaü multaj jaroj. Mi kutimis viziti ĉiu-dimanĉe la 
stratan halón EL RASTRO, en mia urbo Valencia, kaj okaze de vojaĝo al 
Madrid mi profitis tiun viziton por fari promenadon tra la madrida strata halo, 
ankau nomita EL RASTRO, ĝuste malantaŭe de la 
PLAZA MAYOR (GRANDEGA PLACO). Promenante 
laülonge de unu el tiuj buntaj kaj mallarĝaj 
stratoj, mi rigardis planken, kaj Ínter aliaj 
komercaĵoj mi vidis lernolibron pri Esperanto. 

Kompreneble, mi jam estis audinta la ekzistadon 
de tiu lingvo, kaj kurioze mi aĉetis ĝin kontraŭ la 
prezo de 100 pesetoj. Mi pasigis tiun saman post- 
tagmezon kaj preskau tutan vesperon legante kaj 
relegante, eĉ tra-legante, tiun verkon de 
Fernando Soler Valls, LA LENGUA AUXILIAR 
ESPERANTO AL ALCANCE DE TODOS, eidonita je 
la jaro 1963. 


★ 


EL IOIOAi\A ÍNTEBNACIOKAL AUXILIAR 



AL ALCANCE DE TODOS 

Poste, mi ekkonis ke Fernando Soler, kiu jam mortis antaü kelkaj jaroj, estis 
grava valencia Esperantisto, unu el la unuaj enkondukantoj de la lingvo en la 
provinco de Valencia, same ol Francisco Máñez faris en Ĉeste, kaj ke lia 
familio (filo kaj nepo) daürigis lian agadón en Valencia, ĉe la fondaĵo Fernando 
Soler por la disvastigado kaj lernado de la lingvo. Mi serĉis la adreson de tiu 
fondaĵo, sed ĝi jam estis fermintaj siajn pordojn de antaü multaj jaroj. 

Mi reserĉis alian adreson, kaj mi finfine trovis tiun de nia Grupo. Mi telefonis, 
párolis kun iu el la tiamaj membroj (eble kun sinjoro Sempere), kaj ekplanis 
rendevuon por la venonta merkredo ĉe la sidejo de la Grupo, PIV. Tiun tagon, 
mi konatiĝis al José Sempere, Pascual Pont, Rafael Peris, Luis Salag kaj aliaj 
kiujn mi ne rememoras, kaj ekde tiu tago mi iĝis la membro 238 ĉe la GRUPO 
ESPERANTO VALENCIA. 

Kaj jen eble la plej grava, por mi, demando: 
KIAL MI ESTAS ESPERANTISTO?. Bone, kiam mi 
estis junulo (pli juna ol mi ankoraü estas nun), 
kaj pro mia labor-posteno de instruiste pri la 
hispana lingvo kaj ĉefe pro mia scivolemo, dum 
multe da jaroj mi loĝis en kelkaj eüropaj landoj, 
ĉefe en Francio kaj Britujo, kaj tio kreskigis ĉe 
mi plenan kaj grandan amon al aliaj lingvoj. 
Poste, jam loĝanta denove en Hispanio, kaj pro tia okazaĵo jam rakontita pri 
la madrida strata halo, mi volis komenci la lernadon de Esperanto, ĉar mi ĉiam 
aŭdis pri la facileco kaj beleco de nia mirinda lingvo. Bedaürinde, mi ne povas 
diri, kiel multaj esperantistoj, ke la ĉefa kialo pro tio ke mi ekkomencis lerni la 
lingvon, estis la amo al la aliaj popoloj, la solidareco kun la malriĉuloj, la 
batalo kontraü ne neütrala lingvo kiel la angla, ktp, ktp. Ne, ĉe mi, nur tiu 
granda scivolemo pri nova lingvo lanĉis min ĝis tiu celo. 

GRAVA RIMARKO: mi volus memorigi al la aliaj membroj de nia GRUPO kaj de 
la ĉestana grupo LUMRADIO, ke oni konsideras ĉi-tiun sekcion de la revuo kiel 
kontribuon de NI ĈIUJ. Do, bonvolu krei alian artikolon por ke almenaü dum 
unu jaro ni povos legi ĝin ĉe nia revuo VALENCIA LUNO. Nur verku ĝin, kaj 
sendu ĝin al Eduardo por taüga gramatika kaj ortografa korektado. 

Elias Hernández Capdevila 

DUOLINGO, PARTO II 

LA LINGVAJ EKZERCOJ: 7 KATEGORIOJ 
de Dennis Keefe, Cullera (Valencio) 


Se vi utiligas la kurson pri Esperanto de Duolingo, vi scias, ke la lingva 
materialo konsistas el diversaj, variaj ekzercoj -- centoj, miloj da Ni. Ĉiu 
leciono, el kiuj estas muitcentoj, enhavas Ínter 10 kaj 30 individuaj 
ekzercetoj, kaj post kiam vi finos tiun lecionon, depende de la nombro da viaj 
bonaj respondoj, vi ricevos Ínter dek ĝis dek kvin poentoj. Tiel la kurso 
funkcias. 








En mia kazo, mi nun havas 11,420 poentojn, kiu 
reprezentas pli ol sepcent lecionojn, kaj laü mia 
memoro, nia redaktoro de la Valencia Luno, 

Eduardo, jam akumulis pli ol 30,000. Vi povas 
imagi kiom da tempo la akirado de tiom da 
poentoj daüras! Tio estas la ekvivalento de ínter 

8000 kaj 25000 tajpitaj frazoj! Tio facile povas _ 

daüri pli ol unu jaron je ritmo de eble 60 minutoj • ^ 

ĉiutage. Duolingo ne estas rapida kurso, kaj se vi 

faros ĉion kion ĝi postulas, ekzemple, refari antaüajn lecionojn pro nórmala, 
tratempa forgesado, tiu tempo daüros eĉ pli, multe pli. 




Tiuj dek mil, dudek mil, tridek mil poentoj, tamen, enkadriĝas en limigitaj 
ekzerco-specoj. Ne estas sentina varieco en tiuj demandoj kaj frazoj, kaj 
fakte estas nur sepo da Ni, eĉ malpli se oni koncepte kunigas kelkajn specojn. 
Kiuj estas tiuj ekzerco-specoj? Kio Ni estas? Kiaj Ni estas? Alivorte, el kio 
konsistas tiu fama, reta kursaro, nun la plej populara el ĉiuj esperantaj 
kursoj, kun milionoj da homoj kiuj per ĝi ekprovis lerni Esperanton? Mi nun 
listigos kaj prikomentos 7 kategoriojn de lingvo-ekzercoj, el kiuj nur 4 estas 
uzataj dum, verŝajne, la tuta kurso. Kompreneble mi ne povas diri tion kun 
certeco, ĉar mi ankoraü ne finís dujn lecionojn, tamen, 140 tagoj da spertoj, 
kaj fininte centojn, milojn da ekzercoj kaj ekzercetoj, mi pensas, ke la sekva 
klasifikado estas provizore sufiĉe bona. Estas nun via vico, kara leganto, serĉi 

learníng 

esperanto 


nouu. 


duolingo 


franca). 


kaj trovi ankoraü aliajn 
kategoriojn se ili ekzistas. 

Sciu antaü ol trairi mian analizon, 
ke je la plej ĝenerala nivelo, estas 
du makro-specoj de ekzercoj: La 
unua estas TRADUKOJ, kaj la dua 
estas DIKTAĴOJ. Tio estas, dum 
la longa kurso, aü vi tradukas 
frazojn, aü vi skribas diktaĵojn. 
En ambaü kazoj la respondo, la 
rezulto estas maksimume longa je 
unu frazo. La tuta kurso limigas 
sin je la individua frazo; neniam 
vi trovos alineo da teksto. Tamen 
estas vere, ke pli longaj lingvaĵoj 
ekzistas en Duolingo, la tiel 
nomataj rakontoj, sed tiuj estas 
en nur la plej vaste uzataj lingvoj 
kiaj la angla, la hispana, la franca, 
ktp. Ili ankoraü ne ekzistas en la 
nunaj kvar espera ntaj kursoj 
(angla, hispana, portugala, kaj 


Do nun kiuj estas tiuj sep specoj, kategorioj de lingvaj ekzercoj de Duolingo? 


1 - Tradukado el L2 al L1 (el Esperanto al vía lingvo). 

La lernatan lingvon ni nomu L2, do ĉi tie ĉiam Esperanto, kaj la labora lingvo, 
Via denaska lingvo, ni nomu Ll. Do se vi parolas hispane, via L1 estas la 
hispana, kaj via L2, en la esperanta kurso, estas, kompreneble. Esperanto. 
Se vi parolas angle, via Ll estas la angla. Se vi nórmale uzas la trancan, via 
Ll estas la franca, kaj tiel plu. Abundas en Duolingo tiaj tradukoj. Dum via 
uzado de Duolingo, antaü vi sur la ekrano de via komputilo aü de via 
poŝtelefono estas la vortoj, ekzemple: "Kiel vi fartas, amiko?" Kaj sube sur la 
ekrano, vi, tradukante kaj tajpante respondas, "¿Cómo estás, amigo?" Aü se 

Escribe esto en español 


vi estas en la angla, ne en la 
hispana versio, vi respondas per 
"How are you, friend?". Alivorte, 
ekzercoj en kiuj vi tradukas 
Esperanton en la hispanan, aü en 
la anglan, aü en la trancan 
depende de tio, kiun kurson vi 
partoprenas. 

2 - Tradukado el L1 al L2 (el 
vía lingvo al Esperanto). 


Ne estu maltrankvilaj pro tio. 


No estéis preocupados por eso 


Alia kategorio estas la inverso de la supre priskribita. Ankaü abundas ĉi tiaj 
tradukaj ekzercoj. Ĉi kaze, anstataü iri el Esperanto (L2) al la hispana (Ll), 
ekzemple, nun vi vidos surekrane frazon en via Ll kiel "¿Cómo estás, amigo?" 
kaj vi devas tajpi en Esperanto, la L2, "Kiel vi tartas, amiko?" Alia ekzemplo 
en la angla (Ll por Dennis): "How does one download a photo trom that 
webpage?" Respondo en L2: "Kiel oni elŝutas toton de tiu retpaĝo?" 


Estas multe da problemoj rílate tradukojn, kaj ĉi tie ni vidas unu el III: En la 
angla trazo, la vorton ONE estas nuntempe tre malotte uzata en anglaj 
lingvokomunumoj. Sed, se oni metas la pli komunan YOU, tío donas la 
esperantan vorton VI, kio ne estas la ĝusta ideo de la trazo ĉl tIe. Krome 
rimarku, ke la ekzerco komenciĝas per demando, sed ĝi ne atendas 
respondón, nur tradukon. En Duolingo, tute malsimile al BEK 
r www.bekkurso.into ^, demandoj ne estas realaj, III ne atendas komunikativan 
respondón. Demandoj en Duolingo estas nur objektoj por traduki. 

Tradukado por lingvo-akirado havas siajn avantaĝojn, sed ankaü slajn tre 
gravajn malavantaĝojn, sed tio estus temo por alia artikolo. Ni iru al la tria 
ekzerco-speco. 

3 - Diktaĵo en L2, Esperanto-Esperanto. 

Ĉi tiu kategorio estas speciala, ĉar en diktaĵo ne estas traduko. La lernanto 
devas simple ripeti tion kion li aü si aüdas, ne parolante, sed skribante. La 
lernanto skribas tion kion li aüdas esperante en Esperanton. Diktaĵoj en la 
kurso de Esperanto en Duolingo ĉiam estas en Esperanto, kompreneble, ĉar la 

Escucha y selecciona las palabras 


O 


celo estas lerni Esperanton, ne 
estas akiri la anglan aü la trancan 
aü alian lingvon. 


Mi nnalĝojas 


rezulto nnalĝoja 


ridas trankvila 


Dum Via leciono de Duolingo en 
la ekzerco Diktaĵo, sur la ekrano 
vi legas ĉe la supro la indikojn: 
"Escucha y Escribe" se vi estas en 
la hispana versio, kaj "Type what 
you hear" en la angla. Unue vi 


aüdas ion esperante, kaj tuj, sube, vi skribas ĝuste tion kion vi aüdas. Por 
"fonetika" lingvo kiel Esperanto, tio estas facila afero, sed por la angla, tio 
povas esti malfacila eĉ por denaskaj parolantoj de tiu lingvo. Kaj por la ĉina, 
se la diktaĵo estas unuopaj vortoj, la tasko estas preskaü neebla: unu sono 
povas havi dekojn da signifoj kaj skribmanieroj. 

Ekzemploj de diktaĵoj estas abundaj en la duolingaj ekzercoj kaj inkiuzivas: 
"Kelkfoje tiu trajno ne alvenas akurate" (el la angla kurso). Li amas sin, kaj ŝi 
kisas lin (el la hispana kurso) "Saluton, Kiel vi tartas?" (el la tranca kurso). 
Hodiaü estas varma tago kaj la suno brilas". (el la portugala kurso). Do, kiel 
vi vidas, la diktaĵoj, estante nur en Esperanto, similas en ĉiuj kursoj. Ĉu 
estas ĝuste la samaj diktaĵoj en duj esperantaj kursoj (en la angla, la 
hispana, la portugala, kaj la tranca)? Mi ankoraü ne scias, sed sajnas, ke la 
novaj kursoj (la hispana ekis post la angla; la portugala post la hispana, kaj la 
tranca post la portugala) plejparte baziĝas sur la origínala Esperanto-Angla 
kurso. Ĉiaokaze la demando estas interesa, kaj la respondo eble parte 
dependas de la kreado-strategio de du individua kurso: Ĉu nova kurso estas 
kopio de antaüaj kursoj, aü ĉu ĝi estas nove kreata ekde la bazo? Studinda 
atero. 

4 - Tradukado el L2 al L1 (de Esperanto al vía lingvo) kaj aúde kaj 
skribe prezentite. 

Ŝajnas, ke ĉi tiu kategorio estas la samo kiel la unua, sed estas diterenco. En 
kategorio 1, la tradukado komenciĝas kun nur SKRIBITA trazo, dum en la 
nuna Kategorio 4, la tradukado devas baziĝi sur kaj skribita kaj parolata trazo. 
Do, vi legas, ekzemple, "Ĉu la viro dormas en la parko?" kaj samtempe en la 

fono vi aŭdos "Ĉu la viro dormas 
en la parko?" (el la hispana 
versio). "Ni babilu poste en la 
babilejo" (el la angla versio). 

"Jes, mi laboras en Aüstralio" (el 
la portugala versio). "Hodiaü mi 
laboras en oficejo" (el la franca 
versio). 

Se vi sensonigis vian komputilon 
aü poŝtelefonon, Kategorio 4 
estas efektive Kategorio 1 (Tradukado el L2 al Ll, de Esperanto al via denaska 
lingvo). Vi tradukas nur per la teksto kiun vi vidas sur la ekran. Se aliflanke 
vi ne legas la tekston, sed nur aüdas, ĝi estas traduko kiu komenciĝas aŭde 
sed finiĝas skribe, iel kiel en diktaĵo. 

Variantoj de Tradukado el Ll al L2 (el via lingvo al Esperanto) kaj 
Alispecaj Ekzercoj. 

Mi kunmetis tri kategoriojn ĉi tie, ĉar ili havas nur etan rolon en la ekzercoj 
de Duolingo. Kategorio 5 enhavas jam listigitajn, tradukitajn, alternativojn 
elekteblajn. Kategorio 6 estas unikaĵo; ĝi pritraktas gramatikajn punktojn. 
Finfine, la preskaü ne utila Kategorio 7 estas bilda-alternativa ekzerco. Tiuj 
variantoj ne estas oftaj, tamen por kompleteco en ĉi tiu artikolo, mi aldonas 
ilin. 

5 - Tradukado el Ll al L2 (el via lingvo al Esperanto ) - elektado Ínter 
alternativaj frazoj . 

Ĉi tie vi ne estas devigata mem elpensi la tutan frazon kiel respondón. 
Anstataüe vi elektas Ínter diversaj frazoj Ínter kiuj nur unu estas bona 
traduko. Ekzemple: There is an orange book (Ll). 

(Respondo) en L2) 

1 Tie estas libro talentas. 

2 Estas libro rekiami 

3 Estas oranĝa libro 


Escribe esto en español 

Post tiu mango mí estos sata dum unu semajno! 


Después de esa comida yo estaré satisfecho durante una semana 

Escribe "oficina" en esperanto 


oficejo 

^ Ĉ ĝ ĥ Ĵ Ŝ Ŭ 



En ĉi tia ekzerco, eĉ por 
komencanto videblas, ke 
alternativoj 1 kaj 2 tute ne 
taügas; nur numero 3 bonas. Tiel 
estas la plejparto de tiuj 
alternativaj ekzercoj. Ili estas tro 
facilaj, kaj ne pensigas la 
lernanton pro oftaj memevidentaj 
eraroj en la frazoj. 


6 - Gramatikaj-formaj Ekzercetoj - elektado Inter alternativaj 
gramatikajoj. 

En ĉi tiaj ekzercoj, la lernanto devas elekti la ĝustan gramatikaĵon. 
Ekzemple, estas ekzercoj kun la alternativoj -O kaj -OJ, aü kun -A, -AJ,-ON, 
aü kun prepozicioj PRI, POR, PER. Bedaürinde ĉi tiaj ekzercoj ne estas oftaj. 
Krome, ili ne estas tre logike kunmetitaj. Tio estas speciala manko en la 
Duolingo-kurso pri Esperanto, ĉar en la Internada Lingvo, logika gramatiko 
ludas multe pli grandan rolon ol en la plejparto de la aliaj lingvoj. Mi donas 
du tipajn ekzemplojn, la unuan el la angla kurso, kaj la dua el mia fantazio. 


Ekzemplo 1: 

La hundoj atendas_la domon. 1) ekster 2) krom 3) Ínter. 

Ekzemplo 2: 

Ĉu vi vidis la du_katojn ekster la domo? 1) nigra 2) nigraj 3) nigron 

4) nigrajn. 

Por plibonigi la duolingajn ekzercojn, estus preferinde doni almenaü kvar 
bonajn, pensigajn alternativojn, ne nur tri aü du kiel ofte okazas en Duolingo. 

7 - tizado de bildoj por tradukado de novaj, unuopaj vortoj. 

De tempo al tempo, speciale ĉe la komenco de iu leciono, Duolingo uzas 
bildojn. La bildoj dam reprezentas unuopajn objektojn: viro, virino, seĝo, 
hundo, kaj similaj. Ili neniam pritraktas situación: du homoj kiuj vendas kaj 
aĉetas fruktojn en bazaro; knabo kiu iras bicikie al la lernejo, ktp. 

En unu ekzemplo de la kurso, la demando estas 
¿Cómo se dice "oficina" en Esperanto?: Bildo 1 pri 
mapo de Usono kun la vorto "Usono", Bildo 2 pri homo 
kun la vorto "viro", aü Bildo 3 pri mebloj kaj muroj kun 
la vorto "oficejo". Eĉ sen bildoj, la lernanto kutime 
povas diveni la ĝustan vorton, ĉar "oficina" tiel similas 
al "oficejo". La plejparto de la bildo-ekzercoj estas tiaj, 
kaj estas malfacile kompreni kian rolon ili ludas en la 
bona lernado de uzanto de Duolingo. 

Resume, kiel mi diris en la enkonduko de ĉi tiu artikolo. Estas du ĉefaj lingvo- 
ekzercoj en la kurso Duolingo: unue, tradukaj ekzercoj, kaj due, diktaĵoj. La 
tuta kurso baziĝas sur tiuj simplaj kategorioj. Aü vi aüdis ion, kaj skribas la 
tuton kiel en diktaĵo, aŭ vi perceptas vortojn, aüde aü vide, kaj tradukas ilin, 
kelkfoje el Esperanto kaj kelkfoje en Esperanton. Dirite alimaniere, la "plej 
moderna" kurso de Esperanto, kiu baziĝas sur komputilaj programoj, sur 
algoritmoj, sur "logike" konstruita enhavo utiligas metodon la plej mainovan 
en la historio de lingvo-instruado: tradukado. Método kiu retroirigas nin al la 
epoko de la Grekoj kaj Romianoj, al la epoko de homoj kiuj bezonis lerni 
lingvojn por internada komerco Ínter la insuloj kaj landoj de la maro 
Mediteraneo. 

Ĝis nun iom surprizas al mi, ke mi trovis neniun kiu skribis pri tiu fenómeno. 
Antaü ol verki ĉi tiun artikolon, mi komencis legi kaj aüskulti recenzojn pri la 
"método" Duolingo. Tiu baza fakto, kvankam de tempo al tempo leĝere 
menciata, neniam estas profunde analizata. La komentistoj pri Duolingo 
preferas pároli pri la luda naturo de la programare, sed ne pri ĉiaj ekzercoj 
uzataj, nek pri ĉu tiaj ekzercoj sufiĉe bone kaj efike kontentigas la bezonojn 
de lingvo-lernantoj. Restas multe por diri pri Duolingo. Kaj restas starigi 
bonan komparadon pri la efiko de tradiciaj lernolibroj de Esperanto kaj 
perkomputila instruado. Ĉu komputiloj efikas pli bone ol libroj? Kie estas la 
analizoj tiurilate? Kie estas la analizado kaj eksperimentado? Tiuj demandoj 
nur respondedlas post kiam ni komprenas ĝuste kio kaj ĝuste kia Duolingo 
estas, kaj tio povas daüri longan tempon. Ne forĵetu viajn tradiciajn 
lernolibrojn. Ankoraü ne. Aü eble neniam. 

LA ESTONTECO 

Kiam, kie, kio okazos? 
de Elias Hernández Capdevila 

Laü vi jam scias, ekde ĉi tiu monato de Oktobro, la Grupo Esperanto Valencia, 
kunlaborante kun la asocio Lumradio de Ĉeste, reprenas la taskon okazigi 
kultur-plenajn aktivaĵojn, kun la ununura celo disvastigi la lingvon Esperanto 
Ínter tiuj kiuj volus lerni, praktiki kaj ĝui tian mirindan donacon de nia majstro 
D-ro. Zamenhof. 

Kiel jam okazis dum la UNUA ONDO de la pandemio kaüzita de la murdema 
kron-viruso, dum ĉi-tiu DUA ONDO ni renkontiĝos ĉiu-vendrede per la reta 
sistemo Zoom (ege facile uzebla), ekde la 16:00 (la kvara boro posttagmeze) 
ĝis la 19:00. 

Ĉiu renkontiĝo konsistos el 3 eroj: 

• Ĝis la 17:00: dum la monato oktobro auskultado kaj komentado de 
kanzonoj en Esperanto de la fama itala kantisto Emmanüel Rovere; dum 
la monato Novembro legado de artikolo de la BitArkivo, kaj dum la 
monato decembro legado de artikolo de Vikipedio (elektita de la 
partoprenanto mem). 

• Ĝis la 18:00: komentado de kompleta ĉapitro pri El Kiĥoto (oni devas 
nepre mem-antaüiegi ĉe ni tiun ĉapitron por ke la komentado sukcesos). 
Dennis gvidos tiun programaron per legado kaj starigo de demandoj al la 
partoprenantoj. Ĉeestu tiun gravan kunvenon, oni povas nur aüskulti 
okaze ke vi ne volos partopreni parole. 

• Ĝis la 19:00: inter-babilado pri iu ajn temo enkondukita de iu 
partoprenanto. 

Kompreneble, oni publikigos la eventon pri la legado de La Kiĥoto ĉe Eventa 
Servo por ke tiu programero iĝu internacia reta kunveno, kiel jam okazis 
antaüe, kaj tiel iu ajn homo interesita pri tiu temo partoprenu (ni jam ĝuis la 
ĉeeston de la ruso Serji, la germano Dieter, la dominikano Fausto,... Ínter 
aliaj). 

Por iu ajn dubo pri kiel uzi Zoom bonvolu kontakti nian ĉef-redaktoron 
Eduardo. 

Kaj jen pli kompleta listo da eroj: 

• De la 4a ĝis la 5a posttagmeze. 

♦ Oktobro 2,16,23,30: Kanzonoj de Manuel Rovere. 

Nenia antaüpreparado bezonata 

♦ Novembro 6,13,20,27: Legaĵoj de www.bitarkivo.ora . 

Ĉiu partoprenanto elektas artikolon el unu el la pli ol 9000 numeroj, 
antaupreparos ĝin, kaj prezentos ĝin dum la leciono. La artikolo 
devas deveni de la naskiĝo-jaro de la prezentanto! 

♦ Decembro 4,11,18: Legaĵoj de Vikipedio . 

Ĉiu partoprenanto elektos ian ajn artikolon el Vikipedio, 
a ntaü preparos ĝin, kaj prezentos ĝin dum la leciono. 

• De la 5a ĝis la 6a posttagmeze 

2 okt = ĉapitro 27 de El Kiĥoto / 9 okt = feria tago 
16 okt = ĉapitro 28 
23 okt = ĉapitro 29 
30 okt = ĉapitro 30 
6 nov = ĉapitro 31 
13 nov = ĉapitro 32 
20 nov = ĉapitro 33 
27 nov = ĉapitro 34 
4 dec = ĉapitro 35 
11 dec = ĉapitro 36 

18 dec = ĉapitro 37 / 25 dec = feria tago 

